b'\n_START_ARTICLE_\nCaater\n_START_PARAGRAPH_\nCaater on virolainen yhtye, joka tekee p\xc3\xa4\xc3\xa4asiassa house-, trance-, techno- ja dance-tyyppist\xc3\xa4, yleisesti eurodance-tyyppist\xc3\xa4 musiikkia. Caater sai alkunsa Tallinnassa sen p\xc3\xa4\xc3\xa4j\xc3\xa4senten, entisen DJ:n, Kalle Kukkin ja Markku Tiidumaan tavatessa. My\xc3\xb6hemmin yhtyeeseen liittyi Andrus Lang.\n_START_SECTION_\n1999\n_START_PARAGRAPH_\nCaaterin ensimm\xc3\xa4inen kappale oli vuonna 1999 julkaistu "O Si Ne Ne", joka menestyi hyvin musiikkilistoilla. Ensimm\xc3\xa4inen levy valittiin Estonian Music Awards -gaalassa vuoden albumiksi ja "O Si Ne Ne" valittiin parhaaksi tanssihitiksi. B\xc3\xa4ndi sai my\xc3\xb6s vuoden b\xc3\xa4ndin tittelin.\n_START_SECTION_\n2000\n_START_PARAGRAPH_\nVuonna 2000 Caater palasi listoille singlehitill\xc3\xa4\xc3\xa4n "Hold That Sucker Down", joka ilmeistyi myyntiin viidess\xc3\xa4 Euroopan maassa: Suomessa, Virossa, Tanskassa, Belgiassa ja Italiassa. Suomen listoilla kappale oli ylt\xc3\xa4nyt viidenteen sijaan, kun taas Tanskassa Caaterille tuli 36:s sija. Samana vuonna ilmeistyi my\xc3\xb6s kaksi muuta single\xc3\xa4, "Phantom" ja "Dance With You", jotka nekin menestyiv\xc3\xa4t kohtuullisesti. "Phantom":ia myytiin vain Suomessa ja Virossa, mutta "Dance With You" oli saatavilla Viron lis\xc3\xa4ksi Pohjoismaissa, Belgiassa ja Italiassa. Suomessa "Dance With You" ylsi singlelistan kuudenneksi. Virossa kappale oli listan ensimm\xc3\xa4isen\xc3\xa4, Skandinavian listoilla kolmaskymmenes ja Norjassa sijalla 20.\n_START_SECTION_\n2001\n_START_PARAGRAPH_\nVuonna 2001 Caater julkaisi ensimm\xc3\xa4isen albuminsa, "King Size":n. Albumia myytiin Suomessa, Tanskassa, Virossa ja Unkarissa. King Sizea myytiin Suomessa ja Virossa my\xc3\xb6s singlen\xc3\xa4. Soololaulaja Hannahin kanssa tehty "Free My Body" oli menestys, mutta sit\xc3\xa4kin myytiin vain Suomessa ja Virossa. Suomessa kappale ylsi listoilla kuudennelle sijalle. Sijalla 17 se oli Viron TOP40:ss\xc3\xa4 ja sijalla 20 "Moldova Top Internationalissa".\n_START_SECTION_\n2002\n_START_PARAGRAPH_\nVuonna 2002 ilmestyi Caaterin toinen albumi "Club Space". Samana vuonna ilmestyi kaksi single\xc3\xa4; "Enjoy The Silence" ja "Master Tune", joita myytiin edelleen vain Suomessa ja Virossa.\n_START_SECTION_\n2003\n_START_PARAGRAPH_\nVuonna 2003 ilmestyi yhtyeen viimeinen albumi "Queen Of The Night", joka oli tehty yhteisty\xc3\xb6ss\xc3\xa4 Trinityn kanssa. Tyylilt\xc3\xa4\xc3\xa4n albumi oli hieman aiempaa pehme\xc3\xa4mp\xc3\xa4\xc3\xa4 ja melodisempaa dancea. Albumia myytiin vain Virossa, mutta single oli saatavilla my\xc3\xb6s Suomessa. Kappale ei ollut kovin arvostettu.'